۱۴۴۶-۸-۲ تاریخ نشرشوی خبرونه نورستان نورستان ولایت کې د اورلګېدنې له امله پر زیانمنو شویو کورنیو د خوراکی او غیر خوراکی توکو مرسته ووېشل شوه! نن شنبه د شعبان د میاشتې پر ۲مه، د #افغانی_سرې_میاشتې له لوری د نورستان ولایت د وانت وایګل ولسوالۍ په ژاک سیمه کې د اورلګېدنې له امله له ۸ زیانمنو شویو کورنیو سره ۵ قلمه د خوراکی او غیر خوراکی توکو مرسته ترسره شوه، چې هرې کورنۍ ته ۶ کمپلې، ۱ ترپال، ۱ سیټ د پخلنځی توکی، یوه خېمه او دوه کیلو شین چای ورکړل شو. د هیواد په کچه ۲۷۶۳ تنه زده کوونکو ته ښوونیز خدمات! #افغانی_سرې_میاشتې په تېره یوه اونۍ کې د ټول هېواد په کچه د ۳۶ ښوونیز مرکزونو له لارې په ټولیز ډول ۲۷۶۳ تنه زده کوونکو ته په بېلابېلو برخو کې لکه ښوونې او روزنې، شخصی او چاپېریالی روغتیا ساتنې، لومړنیو روغتیایی مرستو ترسره کولو او د پېښو له زیانونو د ځان ژغورنې اړوند زده کړې او عامه پوهاوی ورکړی دی. ترڅنګ یې دافغانی سرې میاشتې د غړیتوب په برخه کې یې ۱۳۵ تنه نوی غړی هم راجذب کړی دی. ================================ فراهم نمودن زمینه آموزشی برای۲۷۶۳ تن دانش آموزان! #هلال_احمر_افغانی در یک هفته گذشته از طریق ۳۶ مرکز آموزشی در سراسر کشور، در مجموع برای ۲۷۶۳ تن در بخش های مختلف مانند تعلیم و تربیه، حفظ الصحه شخصی و محیط ﺯیست، کمک های اولیه و حفاظت از خود در برابر حوادث آموزش و آگاهی عامه ارائه نموده است. علاوه بر این، آنها ۱۳۵ تن عضو جدید را در عضویت هلال احمر افغانی جذب نموده اند. مرکزی ریاست ‏د ‎#افغانی_سرې_میاشتې سرپرست عمومی رئیس په افغانستان کې د نړیوال فدراسیون له مرستیال سره وکتل! نن شنبه د شعبان د میاشتې پر ۲مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور ددې خیریه ملی ټولنې په مرکزی دفتر کې په افغانستان کې د نړیوال فدراسیون له مرستیال ښاغلی احمد سلیمانی سره د افغانی سرې میاشتې او نړیوال فدراسیون ترمنځ د همغږۍ پر پراختیا او ګډو فعالیتونو بحث او خبرې وکړې. ناسته کې سرپرست عمومی رئیس د ګډو بشرپالو فعالیتونو د ترسره کولو برخه کې د نړیوال فدراسیون له دوامداره ملاتړ او مرستو د مننې ترڅنګ راتلونکی کې د لا ډېرو مرستو برابرولو غوښتنه وکړه. دا راز ښاغلی دلاور د بشرپالو فعالیتونو د لا ښه والی او په چارو کې د چټکتیا رامنځته کولو په موخه د نویو نارینه او ښځینه رضاکارانو د ثبت او راجستر برخه کې معلومات وړاندې کړل او ښاغلی سلیمانی ته یې ګډو چارو د ترسراوی په برخه کې د هر ډول همکارۍ او همغږۍ ډاډ ورکړ. ورپسې د نړیوال فدراسیون مرستیال په خپلو خبرو کې د دواړو لوریو ترمنځ د دوه اړخیزو فعالیتونو د دوام او پراختیا ژمنه وکړه او زیاته یې کړه چې له افغانی سرې میاشتې سره به خپلو مرستو او ګډ کار ته دوام ورکوی.